Mi è capitato di tradurre in comense un capitolo del romanzo Tannöd, titolo italiano La fattoria del diavolo (edizioni Giunti), di Andrea Maria Schenkel.
Non sapendo il tedesco, in realtà, ho ritradotto da un testo in italo-veneziano maccheronico prodotto dalla traduttrice ufficiale di lingua madre tedesca e italiana, docente di russo, buona conoscente di una mia figlia laureata in lingue.
Il veneziano non era piaciuto alla casa editrice e così sono stato tirato in ballo io.
A lavoro compiuto e visto, ho ricevuto l’assicurazione che il mio testo aveva subito poche modifiche: solo cuoca invece che coga...
Poco dopo la pubblicazione, ho ricevuto in gradito regalo il volume con la dedica e i ringraziamenti della traduttrice.
Pubblico però la mia versione perché voglio riabilitarmi agli occhi degli eventuali comaschi (e milanesi) ai quali dovesse capitare di leggere il capitolo in questione.
Il comense è il dialetto comasco entro le mura, più simile al milanese di città che al dialetto della provincia comasca, e io, di padre toscano e madre comasca, non lo parlo abitualmente ma ho ancora nell’orecchio la parlata di mia madre Luciana (di cognome Giussani!) e della zia Carla e ne ho una gran nostalgia.
Non mi piacciono i grafismi e le convenzioni dei cultori del comasco ottocentesco e nemmeno quelle predicate nel moderno Dizionario Milanese (edizioni Vallardi) e perciò ho scritto in maniera semplificata, usando solo qualche accento aperto o chiuso.
Spero sia gradito.

Claudio Neroni
poeta e cavaliero
gran traduttor de’ traduttor d’Omero

Maria Licht, coga del curaa, sesantatrì agn
Se lú el dumanda a mi, sa ie ciapà ul diavul. Propi inscì, ul diavul al s’è ciapà tuta la famiglia.
Ul sciur curaa al ma crett no. Lú el dis che gu minga de parlà inscì de cativeria. Ma l’è tut veer, questa l’è la veridà e la se po dì.
De trent’an lavuri chi cume coga del curaa. De trent’an tegni la cà ai reverendi sciuri.
S’eri già coga e tegnevi cà quan che gh’era ammò ul nost vecc curaa, ul sciur Rauch. In sempar stà cuntenti de mi, i sciuri reverendi.
Mi n’hu già vist tant, la ma creda. E per quest ghe disi che quela famiglia là Lucifer sa l’è ciapada.
Anca se ul reverent el vor minga stam a sentì.
L’hu vist anca mi, ul tentadur, ul prìncip del’infernu.
Quan che turnavi da mia surela. Lee la sta de cà a Schamau, in duè cumincia la strada de Tannod.
Lì, propi lì l’hu vist. El stava visin al busch e l guardava vers la cassina isulada del Danner.
L’era tut negher, cunt ul capel e la pena in sul cò. Ga n’è minga n’alter inscì, l’era lú, ul diavul. Fa inscì el pudeva ves sulament lú, la ma creda, apena me sun vultada l’hu vist pú. Inghiutì dala tera. E gh’è minga de meraviglias cun tut i purcad che faseven lì.
Sculta mi, quant ul pader sa la fa cun la tusa e tut va in malura…
Per minga dì dela gentascia che gh’era semper in cassina. Alura gh’è minga de stupis se lú el vegn, Belzebù, e l se porta via tucc.
Vagabunt e delinquent, teppa, tel lì chi l se tegneva in cà. Tuta bruta gent.
Quel signurin del genar anca lú l’è sparì, cul scur e cui streech.
L’avarà ciapà ul diavul. Disen che l’è là in America, ul signurin.
Che me faghen minga rit! De segur le scapà in de la Legiun Straniera. Van tut lì i malandrin.
Ul vecc l’ha liquidà. El disen tuc in paes, e po quel l’è scapà in Francia.
Per cert l’è andà in de la Legiun, ul mascalzun. Cume tuti i mascalzuni. Se l diavul se le gnammò ciapà, la ciaparà de segur prest.
L’è nada in del curaa cunt una letera, la Barbara.
Cunt una letera di francees. No, mi la letera l’hu minga vista.
Ma la vureva parlà cul sciur prevost e po, per ringrazial, la lasà un’uferta per la gesa.
La busta l’hu vista lì, cunt i me occ l’hu vista.
Me sa che la vureva crumpà n’indulgenza pai so pecà. La cuscienza spurca la ghe dava de tribulà.
La ghe stava sura cume fa la Trud. Ma l’era trop tardi, ul tentadur eternu sa l’era già purtada via.
L’era vuna ben urgugliusa, cume anca so pader.
Parlaven cun nisun se l’era minga al so livel. Pareva stran che de dumeniga, in gesa, i sant se vultasen minga dal’altra part.
Ul fiulet de lé, anca quel l’era de so pader. Tuti l san in del paes. Hauer, quel martul, l s’è fa pagà per figurà cume sò pader.
Ma dill, no, dill se pò minga.
Denanz a sti rob ul sciur prevost al preferis tapà occ e urecc.
In fa inscì, i sciuri reverendi, credan sempar sulament al ben in di omen. In gir a lur gh’è un burdel che pecc se pò no.
Ul vecc l ga su la cuscienza tut i pecaa murtai, tucc.
Subit dopu la guera el faseva di cumerc poc net e anca prima de la guera.
Prima l’era un nazista cunvint e pó l s’era fa su cunt i american.
Quel lì el nava d’acort cun tut quei che ghe bisugnava.
Vori minga savè quanti n’ha cumbinà. Podaria pú durmì se savesi sti robb.
Ul so genar, anca lú l’era inseguì dai carabinier. El duveva v’è vendú un queicos al mercà neer e pó se l’era squagliada. Se no avria minga duvú anda via inscì, de punt in bianc.
El disi el ridisi, ul diavul el s’è ciapà quela fameglia.
Nela nocc tra venerdì e sabet gh’era sta anca ul tempural.
Venerdì l’è un bun dì per la gent nera e per la Trud e tut qui lì. Un queighidun l’è già sparì de venerdì, a magiur resun in d’una cà inscì duvè un queighidun l se già mazà.
Van in gir, i por anim, e se ciapen quel che ghe speta. Questi stori ma ia cuntava già la mia mama e lé i aveva sentì da la sua mama. Bisugna scultai i vecc. In del nom de Maria Vergin, che mi poda crepà se l’è minga cume disi.